31996R0958
L 130/6
JURNALUL OFÍCIAL AL UNIUNII EUROPENE
REGULAMENTUL (CE) NR. 958/96 AL COMISIEI
din 30 mai 1996
de modificare a Regulamentului (CE) nr. 1431/94 de stabilire a normelor de aplicare, în sectorul cărnii de pasăre, a regimului de import prevăzut de Regulamentul (CE) nr. 774/94 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 774/94 al Consiliului din 29 martie 1994 privind deschiderea și modul de gestionare ale anumitor contingente tarifare comunitare pentru carnea de vită și mânzat de calitate superioară, carnea de porc, carnea de pasăre, grâu și borceag și pentru tărâțe, irimic și alte reziduuri (1), astfel cum a fost modificat prin Regulamentul (CE) nr. 2198/95 al Comisiei (2), în special articolul 7,
având în vedere Regulamentul (CE) nr. 3290/94 al Consiliului din 22 decembrie 1994 privind adaptările și măsurile tranzitorii necesare în sectorul agricol pentru punerea în aplicare a acordurilor încheiate în cadrul negocierilor comerciale multilaterale din Runda Uruguay (3), în special articolul 3 alineatul (1),
întrucât Regulamentul (CE) nr. 1431/94 al Comisiei (4), astfel cum a fost modificat ultima dată prin Regulamentul (CE) nr. 2916/95 (5), a stabilit normele de aplicare, în sectorul cărnii de pasăre, a regimului de import prevăzut de Regulamentul (CE) nr. 774/94;
întrucât, pentru a descuraja specula și în lumina experienței dobândite, în special cu privire la numărul mare de solicitanți, este necesar să se modifice condițiile de acces la acest regim, pentru a exclude operatorii care nu au intenția de a utiliza certificatele pentru acoperirea nevoilor proprii;
întrucât perioada de valabilitate a certificatelor le permite agenților comerciali să își depună cererile în primele zece zile ale fiecărui trimestru;
întrucât Comitetul pentru gestionarea cărnii de pasăre și a ouălor nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Regulamentul (CE) nr. 1431/94 se modifică după cum urmează:
1.
La articolul 3, litera (a) se înlocuiește cu următorul text:
„(a)
persoana care solicită eliberarea unui certificat de import trebuie să fie o persoană fizică sau juridică ce poate dovedi autorităților competente ale statelor membre, în momentul depunerii cererii, că a importat cel puțin 100 de tone (greutatea produsului) de produse ce intră sub incidența codului NC 0207, 1602 31, 1602 32 și 1602 39, în fiecare din cei doi ani calendaristici anteriori anului în care depune cererile de certificate. Cu toate acestea, unitățile de vânzare cu amănuntul sau restaurantele care vând aceste produse consumatorului final nu beneficiază de regimul respectiv.”
2.
La articolul 4 punctul (1), primul paragraf se înlocuiește cu următorul text:
„Cererea de certificat poate fi depusă numai în primele zece zile din fiecare perioadă definită la articolul 2.”
Articolul 2
Prezentul regulament intră în vigoare la 1 iunie 1996.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 mai 1996.